Antalieptės tvenkinio tiltas

Antalieptės tvenkinio tiltas, taip pat Degučių tiltas – automobilių transporto tiltas, stovintis Zarasų rajone, Salako seniūnijoje, kelio  ruože tarp Šiukščių ir Galminių kaimų. Nutiestas per Antalieptės tvenkinį, 4 km į pietvakarius nuo Degučių (Zarasų raj.) arba 15 km į šiaurės rytus nuo Daugailių (Utenos raj.). Mariomis vadinamas tvenkinys telkšo abipus plento, kur vienoje siauriausių vietų, prie pusiasalio, pastatytas tiltas. Prieigose pastatyti upėvardžio ženklai „Šventoji“.Antalieptės HE tvenkinys maps.ltAntalieptės tvenkinio tiltas Google Street View

1930 m. Daugailių – Degučių ruože, 165 km nuo Kauno, pastatytas 66,90 m ilgio geležinis tiltas, kainavęs 205 348,21 Lt.Ukmergės kelių rajonas 1919-1944 m. ukmergeskulturospuslapiai.lt  Hidrologas Steponas Kolupaila tarpukario tyrinėjimuose 1935 m. plaukiant Šventąja užrašė, kad upės vagos 212,2 km stovėjo 67 m ilgio geležinis plento tiltas.Steponas Kolupaila. Mūsų vandens keliai. Šventoji upese.lt

1957 m. ant Šventosios pradėtas tvenkti tvenkinys Antalieptės HE reikmėms, dėl ko vanduo apylinkėje pakilo keletą metrų. Prieš suformuojant tvenkinį, atlikta Degučių tilto rekonstrukcija, jį paaukštinant, supilant didesnį jungiamąjį pylimą.Degučių tilto rekonstrukcija Kauno – Zarasų plente limis.lt

1958 m. pastatytas naujas tiltas.Henrikas Kebeikis. Tiltas per Šventąją kelio Kaunas–Zarasai–Daugpilis 162,1 km lietuvai.lt, p. 110, 111 Šis statinys gelžbetoninis, sijinis, karpytasis, keturių tarpatramių (16,95+19,30+19,30+16,95), 72,5 m ilgio. Perdangos konstrukcijoje panaudota monolitinio gelžbetonio briaunotoji plokštė. Kiekvienoje angoje sumontuota po keturias išilgines ir penkias skersines sijas. Krantinės atramos užpiltinės, įrengtos ant vienos eilės polių, viršuje apjungtų su monolitiniu rygeliu. Pastatytos tarpinės atramos yra skirtingų konstrukcijų: antra ir ketvirta – masyvios monolitinės, trečia – koloninė ant polinių pamatų.

Šalia tilto, Utenos pusėje, už pakelės medžių ir krūmų juostos pusiasalyje išlikęs senosios sargybinės pastatas. 1830–1836 m. nutiestame Kauno-Daugpilio kelio ruože kas 15 – 20 mylių pastatytose sargybinėse įsikūrę kareiviai, muitininkai tikrino keliautojus, rinko kelio mokestį. Istorinio plento priežiūra tarpukaryje priklausė Ukmergės kelių rajonui.

Apie 2015 m. rekonstruojant kelio ruožą nuo 156 iki 163 km,Magistralinio kelio Kaunas-Zarasai-Daugpilis (A6) ruožo nuo 156 iki 163 km rekonstrukcijos projektas atnaujintas tiltas per tvenkinį.

miniatiūra|800px|center|Tilto panorama

 Šaltiniai 

 Nuorodos 

 Lietuva senose fotografijose. Šventosios upė ir tiltas kelio Kaunas-Zarasai-Daugpilis 162,1 km. facebook.com (1935 m. nuotrauka)

Kategorija:Zarasų rajono tiltai
Kategorija:Tiltai per Šventąją
Kategorija:Lietuvos sijiniai tiltai